google/wiki40b huggingface dataset:
Pembaca elektronik

Pembaca elektronik (e-reader) ialah peranti elektronik mudah alih yang direka khusus untuk membaca buku dan terbitan berkala digital (seperti majalah dan jurnal). Sebarang peranti bisa digunapakai untuk tujuan demikian namun model-model yang khusus direka dengan pengutamaan terhadap kemudahalihan, kemudahbacaan dan jangka hayat bateri sepanjang pengunaan peranti.
Banyak peranti sebegii menggunakan Internet melalui sambungan Wi-Fi. Perisian terbina dalam alat ini juga membolehkan akses kepada suatu pustaka Sistem Pengagihan Penerbitan Terbuka (Open Publication Distribution System, OPDS) digital mahupun menghubungi pembekal buku sama ada untuk meminjam, membeli atau menerima buku elektronik.
Divergent (filem)

Plot

Manusia dewasa akan diklasifikasikan menjadi 5 puak mengikut watak mereka masing-masing. Ke-5 puak tersebut adalah Candor yang mempunyai sifat jujur, Erudite yang mempunyai sifat genius, Amity mempunyai sifat suka damai, Dauntless yakni yang mempunyai sifat berani, dan abnegation sebagai penolong tanpa mementingkan diri sendiri.
Divergent hanya sebagai istilah untuk orang yang tidak masuk dalam 5 puak watak tersebut, kerana mempunyai banyak macam keperibadian yg menonjol didalam dirinya.
Sebelum masuk puak, seseorang harus melewati ujian penentuan puak (ujian kelayakan) masa sudah menginjak usia enam belas tahun. Beatrice Prior atau yang lebih dikenali Tris (Shailene Woodley) adalah salah satunya. Namun ketika menjalani ujian, ia merasa ada yang tidak beres. Ternyata, hasilnya Tris tergolong tahap yang seimbang antara perpaduan puak abnegation, Dauntless, dan Erudite, yang menunjukkan bahawa ia adalah seorang Divergent.
Seorang wanita bernama Tori (Maggie Q) yang sedang menguji dirinya menyuruh untuk merahsiakan identiti diri Tris sebagai Divergent. Kerana, selain berbeza golongan Divergent dianggap sangat berbahaya dan akan mencelakakan puak-puak lain.
Maka dari itulah Tris harus berjuang agar dapat diterima di puak Dauntless yang selalu ia banggakan. Ia berusaha untuk lulus dalam ujian keberanian yang sewaktu-waktu boleh mengancam nyawanya itu.
Fakta yang mengejutkan adalah ketika Tris tahu bahawa salah satu instrukturnya, Four (Theo James), juga seorang Divergent. Tris dan Fourpun tetap berusaha untuk bertahan hidup di tengah persaingan politik yang ingin menyingkirkan para Divergent. Terutama menegakkan keadilan dari Erudite (yang dipimpin oleh seorang genius dan berbahaya, Jeanine Matthews (Kate Winslet) yang mengusahakan faksinya menjadi puak paling besar. Ditambah lagi abangnya, Caleb (Ansel Elgort) yang terpilih ke dalam puak tersebut.

Box office

Divergent mengutip $150,947,895 di Amerika Utara dan $137,800,000 di negara-negara lain dengan jumlah terkumpul seluruh dunia sebanyak$288,747,895. Mengambil kira semua perbelanjaan, Deadline.com menganggarkan filem ini membuat keuntungan sebanyak $71.87 juta.

Respons kritikal

Divergent menerima ulasan bercampur daripada pengkritik. Laman web Rotten Tomatoes, memberikan filem ini rating 40% berdasarkan ulasan daripada 198 pengkritik dengan purata skor 5.4/10. Metacritic memberi filem ini skor 48 berdasarkan ulasan daripada 38 pengkritik. Penonton yang dikaji selidik oleh CinemaScore memberi filem ini gred "A".
Masjid Kampung Kechor Tui

Sejarah

Masjid Kampung Kechor Tui digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Kampung Kechor Tui adalah Ya'kub Bin Che Awang. Masjid Kampung Kechor Tui memiliki No Daftar: MY-06-LPS-00364.
Bhisiana

Demografik 2001

Menurut bancian India pada tahun 2001, Bhisiana memiliki bilangan penduduk seramai 4,775. Dari jumlah tersebut, kaum lelaki membentuk 59% dari jumlah keseluruhan populasi dan wanita seramai 41%.

Pendidikan 2011

Menurut bancian India pada tahun 2001 Bhisiana memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 62% lelaki dan 38% wanita mampu membaca. 15% dari populasi berusia di bawah 6 tahun. (2001)
Kepulauan Obi

Kepulauan Obi (juga dikenali sebagai Ombirah ), merupakan sebuah gugusan pulau di wilayah Maluku, Indonesia. Ianya terletak di utara Pulau Buru dan Pulau Seram.
Pulau yang terbesar ialah Pulau Obira. Pulau-pulau lain termasuklah Bisa, Gomumu, Obilatu, Tapat, dan Tobalai.
Ikatan Pemuda Tanah Air Melayu

Ikatan Pemuda Tanah Air Melayu (singkatan: PETA) ditubuhkan pada September 1947 oleh Wahi Anwar.
Ikatan Pemuda Tanah Air Melayu ini berhaluan Sosialis Melayu. Namun, Ikatan Pemuda Tanah Air Melayu ini telah diharamkan oleh kerajaan pada tahun 1948.
Morgny-la-Pommeraye

Morgny-la-Pommeraye ialah komun di jabatan Seine-Maritime dan di kawasan Haute-Normandie di utara Perancis.
Skuasy di Sukan Asia 2010

Skuasy di Sukan Asia 2010 telah diadakan di Asian Gymnasium, Guangzhou, China pada November 18 hingga 25, 2010.
Institut Jantung Negara

Penswastaan ditangguhkan

Presiden dan Ketua Pegawai Eksekutif Sime Darby, Datuk Seri Ahmad Zubir Murshid menyatakan cadangan pengambilalihan IJN oleh Sime Darby akan mengekalkan khidmat sosial perubatan jantung kepada golongan miskin. Penswastaan ini bukan pengambilalihan sebuah syarikat perniagaan tetapi merupakan perkongsian dengan melibatkan 51 peratus pegangan ekuiti.Syarikat perladangan Sime Darby mahu membayar harga premium melebihi penilaian hospital biasa sebanyak 16 kali nisbah harga kepada pendapatan (PE) memandangkan IJN merupakan pusat pakar jantung terkenal di rantau ini.
Bantahan diterima daripada Kongres Kesatuan Sekerja Malaysia (MTUC) , Kesatuan Pekerja-pekerja Pengangkutan (TWU) dan Tun Dr Mahathir Mohamad. Tun Dr Mahathir Mohamad pernah menerima rawatan jantung di IJN. Perunding perubatan IJN pula menyangkal persepsi bahawa cadangan penswastaan ini ekoran tuntutan kakitangan perubatannya untuk mendapat upah yang tinggi. Hanya 7 daripada 35 perunding meninggalkan IJN untuk bekerja di pusat swasta di dalam atau di seberang laut sejak 1992.
Akhirnya pada 19 Disember 2008, Timbalan Perdana Menteri, Datuk Seri Najib Tun Razak menyatakan kabinet memutuskan untuk menangguhkan penswastaan IJN ini kerana faktor masa , situasi dan kondisi yang tidak sesuai. Kajian lanjut akan dilakukan oleh Kementerian Kewangan , Kementerian Kesihatan dan Unit Perancang Ekonomi.
Politeknik Sultan Haji Ahmad Shah

Sejarah

Politeknik ini merupakan politeknik kedua tertua di Malaysia yang ditubuhkan pada tahun 1976 dengan menggunakan bangunan Sekolah Menengah Teknik Kuantan sebagai kampus sementara dan pertama kali dikenali sebagai Politeknik Kuantan.
Pada tahun 1983, Politeknik Kuantan telah berpindah ke kampus baru di Semambu di atas tapak seluas 75 hektar sebelum dibuka dengan rasminya oleh KDYMM Sultan Pahang pada 9 November 1985 dan dinamakan sebagai Politeknik Sultan Haji Ahmad Shah. Pada 16 Oktober 2002, keluasan tapak POLISAS menjadi 105 hektar setelah menerima penyerahan premis Maktab Perguruan Tengku Ampuan Afzan apabila maktab perguruan ini berpindah ke Kuala Lipis.
Pada awal penubuhannya, sejumlah 120 orang pelajar telah diambil bagi 3 program iaitu Sijil Kejuruteraan Awam (Pembinaan), Sijil Kejuruteraan Elektrik (Kuasa) dan Sijil Kejuruteraan Jentera (Am). Mulai tahun 1989, sistem semester mula diperkenalkan dengan pengambilan pelajar dua kali setahun iaitu untuk Sesi Januari dan Julai.
Selaras dengan perkembangan teknologi dan penubuhan POLISAS sebagai agensi kerajaan untuk menambah tenaga terlatih profesional dalam bidang kejuruteraan dan perdagangan projek naik taraf telah dilakukan dengan menerima pembiayaan pinjaman Bank Dunia dimana telah siap sepenuhnya dan dirasmikan pada 8 April 2004. Pada 13 Januari 2004, POLISAS bersama-sama 14 buah Politeknik Kementerian Pendidikan Malaysia telah dianugerahkan Sijil MS ISO 9001:2000 menggantikan Sijil MS ISO 9002:1994 yang diperolehi pada 8 Februari 2001 sebelum ini. Pada 17 Jun 2009, POLISAS telah dianugerahkan Sijil MS ISO 9001:2008 daripada SIRIM.

Visi

POLISAS beriltizam menjadi institusi pendidikan terunggul dalam melahirkan teknokrat separa profesional

Misi

POLISAS berazam untuk melahirkan graduan berketrampilan berlandaskan kepada kecemerlangan staf, pengurusan serta prasarana yang kondusif dalam menjana pembangunan modal insan negara

Moto

TEKNOLOGI TERAS PEMBANGUNAN
Kampung Bukit Guntong

Poskod

Poskod yang digunakan di Kampung Bukit Guntong, Kuala Terengganu, Terengganu adalah 21060.
Sekolah Kebangsaan Klang

Sejarah

Sekolah Kebangsaan Klang dibuka pada 2 September 1939 bersamaan hari Sabtu, yang mengandungi 2 buah blok bangunan.
Ketika mula dibuka terdapat seramai 12 orang guru, kesemuanya lelaki yang bertugas, dan 328 orang murid mendaftar pada hari pertama persekolahan. Daripada jumlah tersebut, seramai 143 orang daripadanya adalah dari Sekolah Bukit Raja (Lokasi Bank Islam sekarang) yang telah ditutup kerana tidak digunakan lagi.
Sekolah ini pada awalnya dikenali sebagi Sekolah Melayu Laki-Laki Klang. Murid perempuan bersekolah di SekolahPengkalan Batu (lokasi Belakang Masjid India) Klang yang lama, dijadikan sekolah kanak-kanak perempuan yang berpindah dari Sekolah Bukit Raja. Guru Besar yang pertama sekolah ini ialah Haji Md. Sidin Bin Haji Md. Rasad.
Loenen

Loenen , merupakan sebuah gemeente Belanda yang terletak di wilayah Utrecht. Pada tahun 2006 daerah ini memiliki penduduk sebanyak 8,298 orang.
Sekolah Menengah Kebangsaan Sultan Abdul Aziz, Teluk Intan

Sejarah

SMK Sultan Abdul Aziz terletak di pekan Batak Rabit dengan bandar Teluk Intan, negeri Perak, Malaysia. Sekolah lain yang berhampiran ialah Sekolah Menengah Sains Teluk Intan (Semesti). Sekolah-sekolah lain di Teluk Intan ialah Sekolah Menengah Kebangsaan Raja Muda Musa, Sekolah Menengah Kebangsaan Seri Perak, Sekolah Menengah Kebangsaan St. Anthony dan lain-lain.
Sekolah Menengah Kebangsaan Sultan Abdul Aziz diwujudkan sejak 1970-an berhampiran dengan jeti Teluk Intan.
Saint-Jean-Saint-Germain

Saint-Jean-Saint-Germain ialah komun di jabatan Indre-et-Loire di Perancis.
Azpeitia

Azpeitia merupakan sebuah kawasan perbandaran di Sepanyol di Gipuzkoa, di komuniti autonomi Basque.
Bermo

Demografik 2001

Menurut bancian India pada tahun 2001, Bermo memiliki bilangan penduduk seramai 16,954. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Bermo memiliki kadar pendidikan (kebolehan membaca) 58%, di bawah kadar purata kebangsaan 59.5%; dengan 61% lelaki dan 39% wanita mampu membaca. 15% dari populasi berusia di bawah 6 tahun. (2001)
Rose Chan

Kehidupan

Dilahirkan di Soochow China, kepada ibubapa yang bekerja sebagai akrobat, Chan atau nama penuhnya, Chan Wai Chang, tiba di Kuala Lumpur dengan ibu angkatnya pada tahun 1931. Umurnya pada masa itu kira-kira enam tahun. Beliau memulakan persekolahannya ketika berumur 12 tahun. Walaupun umurnya masih mentah, beliau telah menunjukkan keupayaannya berniaga dengan mendapat keuntungan melalui pengambilan gambar untuk rakan-rakan sedarjah. Beliau menjual setiap gambar dengan harga 15 sen, dan mendapat untung sebanyak 10 sen. Apabila sekolahnya membuat aduan bertulis atas kelewatan Chan ke sekolah kerana sering mengutip gambar dari kedai, ibu angkatnya mengambil keputusan memberhentikannya dari bersekolah. Atas sebab itu, beliau cuma sempat bersekolah selama lapan bulan sahaja.
Selepas tercicir dalam pelajarannya, beliau mula bekerja disebuah kedai yang membuat butang daripada kulit kelapa, dan dibayar upah sebanyak enam gantang beras dan sebuku roti jagung sebulan. Bagi setiap seribu butang yang dibuatnya, beliau juga mendapat 12 sen. Dalam masa sehari, beliau dapat mengeluarkan beberapa ribu butang dengan penggunaan mesin. Kemudian, beliau bekerja dikedai membuat kelambu, yang mana beliau dibayar dengan upah yang lebih lumayan, iaitu lapan gantang beras, enam kati gula, dua botol minyak masak, dan sebuku roti jagung sebulan.
Pada tahun 1941, semasa berumur 16 tahun, ibu angkat beliau menguruskan perkahwinannya dengan seorang kontraktor pelabuhan berbangsa Cina di Singapura sebagai isteri yang keempat. Pada masa itu, Chan sudah mempunyai seorang teman lelaki, akan tetapi lelaki itu miskin dan tidak mampu membayar mas kahwin yang diharuskan oleh ibu angkat Chan. Kontraktor tersebut menawarkan ibu angkat Chan wang sebanyak SGD$3,000, sepasang anting-anting intan, sebiji loket dan seutas gelang.
Malangnya, perkahwinan Chan tidak berkekalan kerana ibu angkatnya sering meminta wang sebanyak SGD$1,000-$2,000 setiap kali. Kekecewaan yang dialami oleh suaminya menyebabkannya menghantar Chan balik ke Kuala Lumpur. Suaminya memberi elaun bulanan sebanyak SGD$600, dengan syarat bahawa ibu angkatnya mesti menggajikan seorang pembantu rumah untuk menjalankan tugas-tugas rumahtangga. Akan tetapi ibu Chan tidak berbuat demikian, dan semasa suami Chan singgah di Kuala Lumpur dalam perjalanannya ke Pulau Pinang untuk menonton perlumbaan kuda, dia terlihat Chan membuat tugas rumahtangga dan berasa sungguh marah. Bermula dari sebab itu, suaminya memberhentikan elaun bulanan Chan dan enggan berjumpa lagi dengannya.
Pengambang

Poskod

Poskod yang digunakan di Pengambang adalah 39182. Terdapat 19 buah desa di dalam daerah kecamatan Sindang Beliti Ulu.
Pasawahan, Tarogong Kaler

Poskod

Poskod yang digunakan di Pasawahan adalah 44151. Terdapat buah desa di dalam daerah kecamatan Tarogong Kaler.
988 FM

Sejarah

Stesen radio bermula sejak 1949, sebagai stesen radio yang dihantar oleh kabel komersial pertama. Pada tahun 1989, 49% daripada saham Rediffusion diperolehi oleh Kumpulan Arab-Malaysia. Ia menukar namanya kepada Rediffusion Cable Network pada tahun 1991. Pada tahun 1996, transmisi FM dilancarkan sebagai perkhidmatan trilingual. Pada Disember 1997, REDI-FM 98.8 dilancarkan semula sebagai stesen radio Cina sepenuhnya, mengakhiri monopoli Radio 5 yang dimiliki kerajaan (sekarang Ai FM) sebagai satu-satunya stesen radio Cina di Malaysia.

Moto

最好聼 (Best To Listen, Februari 2008-2013)
友聲有色 (Sound Of Colours, 2003-2008; Mac 2013-kini)
Saalfeld

Demografik

Menurut bancian bilangan penduduk bandar utama Saalfeld, Jeman adalah 31.048, 29.511, 28.148
Samurai X

Samurai X atau Rurouni Kenshin: Kisah Cinta Pemedang Zaman Meiji (るろうに剣心 明治剣客浪漫譚 Rurouni Kenshin: Meiji Kenkaku Romantan) ialah satu siri manga dan anime yang direka oleh mangaka bernama Nobuhiro Watsuki. Cerita ini berlatarkan awal era Meiji di Jepun. Versi bahasa Inggeris bagi OVA serta filem dikenali sebagai Samurai X, namun tajuk asalnya disertakan dalam keluaran DVD.
Animenya telah disiarkan menerusi NTV7 dan RTM2 di Malaysia manakala komik manganya telah tamat diterbitkan oleh Comics House.
Daerah Lankaran

Bahasa

Bahasa Azerbaijan 62-85%,Talysh 15-20%

Agama

Muslim Shia 97.9%

Penduduk

Jumlah penduduk :197,500
György Garics

Karier bola sepak

Walaupun lahir di Hungary dan berketurunan Croatia, Garics berpindah ke Vienna sewaktu berumur 14 tahun dan memulakan karier bola sepaknya di Austria bersama kelab Rapid Vienna pada tahun 2002; ketika musim pertamanya sebagai seorang remaja, dia membuat dua penampilan.
Bermula musim 2004–05, pemain muda itu mula menjadi ahli penting dalam pasukan utama dan Rapid Vienna memenangi Austrian Bundesliga. Dia juga turut menjadi kapten pasukan kebangsaan bawah 21 Austria.
Setelah membuat 81 penampilan untuk Rapid Vienna dan menjaringkan satu gol, dia dibeli oleh kelab Itali, Napoli dengan bayaran €500,000,. Dia membuat penampilan pertamanya ketika menentang Triestina pada 23 September 2006. Selepas itu, dia menerima panggilan ke [Pasukan bola sepak kebangsaan Austria|pasukan kebangsaan Austria]] pada 6 Oktober 2006 menentang Liechtenstein dan menjaringkan gol dalam penampilan antarabangsa pertamanya.
Dia juga dipanggil ke dalam skuad untuk Euro 2008 dan bermain dalam kesebelasan utama ketika perlawanan ketiga Austria menentang Jerman di Vienna.
Garics menyertai Atalanta dari Napoli pada bulan Julai 2008, dengan bayaran €1.5 juta. Atalanta memblei pemilikan penuh untuk pemain itu dengan bayaran €1 juta pada 26 Jun 2009.
Selepas Atalanta disingkirkan dari Serie A, Garics dijual kepada Bologna pada 9 Ogos 2010, dengan bayaran €3 juta. Garics mengalami kecederaan serius pada tahun 2011.
Swedbank

Sejarah

Bank simpanan pertama Sweden ditubuhkan di Gothenburg pada tahun 1820. Pada tahun 1992, beberapa bank simpanan tempatan bergabung untuk membuat Sparbanken Sverige ("Savings Bank Sweden"). Pada tahun 1995, bank ini disenaraikan di Bursa Saham Stockholm dan pada tahun 1997, ia bergabung dengan Föreningsbanken di bawah nama gabungan FöreningsSparbanken (disingkat FSB). Semasa krisis kewangan global pada akhir tahun 2000, Swedbank menerima bantuan kerajaan kerana kerugian daripada pinjaman yang dibuat kepada ekonomi-ekonomi Baltik yang berdekatan.
Pada 8 September 2006, Föreningssparbanken AB menukar namanya kepada Swedbank AB. Perubahan nama berlaku pada waktu petang waktu tempatan, selepas Pejabat Pendaftaran Syarikat Sweden mencatatkan perubahan dalam artikel persatuan syarikat. Pada tarikh yang sama, anak syarikat AB Spintab menukar namanya kepada Swedbank Hypotek AB ("Swedbank Mortgage AB") dan FöreningsSparbanken Jordbrukskredit AB menukar namanya kepada Swedbank Jordbrukskredit AB ("Swedbank Farm Credit AB"). Anak-anak syarikat lain akan menukar nama mereka pada tarikh yang akan datang.
Gunung Malang, Tenjolaya

Poskod

Poskod yang digunakan di Gunung Malang adalah 16370. Terdapat buah desa di dalam daerah kecamatan Tenjolaya.
Gadag-Betigeri

Demografik 2001

Menurut bancian India pada tahun 2001, Gadag-Betigeri memiliki bilangan penduduk seramai 154,849. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Gadag-Betigeri memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Gandasari, Jatiuwung

Poskod

Poskod yang digunakan di Gandasari adalah 15137. Terdapat 6 buah desa di dalam daerah kecamatan Jatiuwung.
Bahagian Pengurusan Perkhidmatan dan Sumber Manusia

Visi

Menjadikan Bahagian Pengurusan Perkhidmatan dan Sumber Manusia adalah nadi dan penggerak utama pentadbiran Jabatan Perdana Menteri yang menyediakan pengurusan cemerlang yang boleh dicontohi oleh semua agensi.
Corçà

Corçà merupakan sebuah kawasan perbandaran yang terletak di Sepanyol dalam daerah Baix Empordà, wilayah Catalonia.
Wheely Willy

Wheely Willy (lahir kira-kira tahun 1991) ialah seekor anjing chihuahua paraplegik dari Long Beach, California yang menjadi seekor selebriti sebagai watak utama dua buah buku kanak-kanak yang jualan terlaris. Anjing ini sering muncul di khalayak awam mempromosikan perasaan saling memahami antara mereka yang mengalami kecacatan fizikal dengan mereka yang tidak. Selepas kemunculannya di network televisyen Animal Planet, anjing ini dikenali sebagai Wheely Willy.

Latar belakang

Willy didapati terbiar di dalam sebuah kotak kadbod, mengalami cedera spina dan kerongkong yang dipotong. Willy dimasukkan ke sebuah hospital haiwan untuk dirawat, dan tinggal di sana selama setahun tanpa diangkat. Seorang pencinta haiwan, Deborah Turner, mengambil keputusan untuk membawa anjing ini balik, kerana jika anjing ini terus dibiarkan diri, anjing ini akan mengalami euthanasia, iaitu dibunuh.
Mula-mulanya Willy yang berat sebanyak 2 lbs (1 kg) ini perlu dibawa dengan tangan, tetapi Turner cuba beberapa kali untuk membenarkan anjing ini bergerak sendiri. Dia cuba mengikat belon helium pada sukuan belakang anjing ini dengan kejayaan sedikit.
Akhirnya, Turner tertarik dengan sebuah iklan kart K-9, sejenis kerusi roda yang direka untuk digunakan dengan gigi. Willy menyesuaikan diri dengan cara pergerakan ini dengan cepat; perasaan ingin tahu pada para pelanggan dan rakan-rakan Turner mengakibatkan liputan berita tempatan dan selepas itu menjadi terkenal antarabangsa.
Willy telah membuat lawatan antarabangsa, kebanyakannya ke hospital. Willy juga mengambil bahagian di acara-acara seperti Cystic Fibrosis Fun Walk dan Maraton Los Angeles.
Ketabahan dan perwatakan baik anjing ini sering disebut sebagai suatu inspirasi oleh orang yang menemuinya.
Barbie in the Nutcracker

Plot

(Di bahagian generasi kedua)

Tayangan teater

Pada 23 Oktober 2001, filem ini mempunyai keluaran yang terhad di pawagam selama seminggu.

Tayangan DVD/VHS

DVD dan VHS mula ditayangkan pada 23 Oktober 2001. DVD versi baru daripada filem mula ditayangkan pada 5 Oktober 2010.

Tayangan Televisyen

Filem telah disunting ke satu jam untuk tayangan televisyen.
Vilabertran

Vilabertran merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.
Sekolah Jenis Kebangsaan (C) Tuan Poon

Sejarah

Sekolah Jenis Kebangsaan (C) Tuan Poon diasaskan pada tahun 1937. Pada tahun 1938 ia dibuka secara rasmi. Pada tahun 1941 semasa kemasukan tentera Jepun, sekolah ini ditutup dan hanya dibuka semula pada tahun 1955.
Antara tahun 1970-1987 - Jabatan Pendidikan, Badan Pentadbir, dan Persatuan membuka pengajaran tambahan dan membaiki bangunan sekolah. Pada tahun 1989 bangunan lama sekolah dirobohkan dan pembinaan bangunan tiga tingkat dengan 18 kelas baru dibina bagi menggantikannya. Kantin dibina pada tahun 1990. Enam lagi kelas dibina pada tahun 1993.
Pada tahun 1994, auditorium bersepadu dibuna dan pada tahun berikutnya bangunan tiga tingkat menempatkan sembilan kelas dibina. Pada tahun 1996 sekolah ini dinamakan Sekolah Cemerlang pinggir Johor. Pada tahun 1997, menyambut ulang tahun ke-60 dengan penerbitan khas, penubuhan alumni, bagi membina pavilion Cina. PAda tahun 1998 mengumpul lebih $200,000 bagi tabung komputer, dan pada tahun 1999, Jabatan Pendidikan negeri Johor menyumbangkan dana bagi pembinaan. Pada tahun 2000 pusat pentadbiran bernilai satu juta dibina, termasuk pejabat, pusat komputer, kantin dan auditorium. Ia disiapkan pada tahun 2002 dan dibuka secara rasmi pada tahun 2003
Pemasaran gerila

Pemasaran gerila (guerrilla marketing) ialah suatu konsep strategi pengiklanan yang dierka untuk perniagaan mempromosikan produk-produk mereka tsecara tidak knovensionalnya mahupun mengunaan perbelanjaan yang sedikit. Tujuan ini melibatkan usaha dan imaginasi tinggi menarik perhatian orang ramai dalam peringkat yang lebih peribadi. Ada sesetengah syarikat yang menganggap pengunaan cara pengiklanan yang tidak konvensional termasuk dalam pemasaran sebegini, namun ia dapat dikenalpasti daripada saiz perbelanjaan serta jenama yang ingin diperagakan.
Tujuan utama pemasaran ini ialah keadaan pengiklanan yang dilakukan secara eksklusif di jalanan dan tempat awam agar dapat dicapai bilangan pengguna yang besar.
Trucios-Turtzioz

Trucios-Turtzioz merupakan sebuah kawasan perbandaran di Sepanyol di Biscay, di komuniti autonomi Basque.